From: Rigmor Korsgaard [rko@aarhus.dk]
Sent: 2. december 2011 15:48
To: poul@studstrup.dk
Subject: Busophold på Præstekravevej
Kære Poul Bechager Pedersen

Busselskabet har i den nugældende chaufførtjenesteplan tilrettelagt kørslen på linje 17 således, at der ind imellem er to samtidige busser til stede ved slutstoppesteder på Præsekravevej i Studstrup. Det sker primært for at kunne afvikle chaufførernes overenskomstmæssige spisepauser. Mens én chauffør afholder sin pause, udfører en anden chauffør den førstkommende tur i køreplanen. Som Busselskabets tjenesteplan pt. er lavet, kommer "den ekstra chauffør" - med en bus - direkte til Studstrup, efter at have udført kørsel på en anden buslinje.

Pr. 2. januar 2012 sker der en justering af køreplanen for bl.a. linje 17. I den forbindelse er Busselskabet i gang med at udarbejde nye tjenesteplaner for chaufførerne. På baggrund af henvendelser fra borgere i Studstrup har jeg bedt Busselskabet om at lade det indgå i al fremtidig planlægning, at to samtidige busser ved slutstoppestedet i videst muligt omfang skal undgås, og at afviklingen af chaufførernes spisepauser bedes tilrettelagt, uden at man kører en ekstra bus til Studstrup. 

Busselskabet er knapt færdig med den kommende tjenesteplan, men de har i dag orienteret mig om, at afviklingen af chaufførernes spisepauser i Studstrup i den nye tjenesteplan vil ske ved, at "den ekstra chauffør" kører til byen i en personbil i stedet for i en bus. Der kan med den nye tjenesteplan i enkelte tilfælde fortsat opholde sig to samtidige busser i Studstrup - f.eks. i forbindelse med dublering fra Studstrup om morgenen på skoledage, - men som hovedregel vil der fra den 2. januar 2012 kun være én bus tilstede af gangen.

Busser skal som alle andre køretøjer overholde det gældende tomgangsregulativ, som kan ses på dette link: http://www.politi.dk/Oestjylland/da/loveogrettigheder/Lokalevedtaegter/tomgang/
Det betyder, at busserne ikke må holde stille med motoren i tomgang i mere end højst tre minutter. Skal en bus holde der i længere tid, skal chaufføren slukke motoren. Er der problemer med at busserne holder med motoren i tomgang i længere tid end det tilladte, skal en evt. klage - mest hensigtsmæssigt med angivelse af det konkrete tidspunkt for iagtagelsen - rettes til Busselskabet Aarhus Sporveje, som i givet fald vil tage fat i den konkrete chauffør.

Med venlig hilsen 
Rigmor Korsgaard 
Afdelingsleder, Kollektiv Trafik

To: /O=AAKMAILORG/OU=EXCHANGE ADMINISTRATIVE GROUP (FYDIBOHF23SPDLT)/CN=RECIPIENTS/CN=Azt1071, /O=AAKMAILORG/OU=EXCHANGE ADMINISTRATIVE GROUP (FYDIBOHF23SPDLT)/CN=RECIPIENTS/CN=Azba400, /O=AAKMAILORG/OU=EXCHANGE ADMINISTRATIVE GROUP (FYDIBOHF23SPDLT)/CN=RECIPIENTS/CN=MTM-RadmandTeknikogMiljo1, /O=AAKMAILORG/OU=EXCHANGE ADMINISTRATIVE GROUP (FYDIBOHF23SPDLT)/CN=RECIPIENTS/CN=MTM-TrafikogVeje1, kth001@politi.dk, jpaarhus@jp.dk, npo@protac.dk, en@dgj.dk, hitte@llan.dk, redaktion@studstrup.dk, klaus@studstrup.dk, /O=AAKMAILORG/OU=EXCHANGE ADMINISTRATIVE GROUP (FYDIBOHF23SPDLT)/CN=RECIPIENTS/CN=AZKFAV3, gram@gramkajak.dk, anjaruff.studstrup@gmail.com, anne_roejkjaer@sol.dk, hella@onad.dk, ingelisberg@gmail.com, poul@studstrup.dk, pianoman@profibermail.dk, anja_moses@hotmail.com, peterbuus@hotmail.com, kim_laugesen@hotmail.com, eriksen@studstrup.dk, rjgarsteen@gmail.com, jes.retboell@oncable.dk
cc: 
Subject: Kaos ved buslommen 




Kære Rigmor Korsgaard

Til din orientering, sender vi også denne mail til Borgmesteren, Rådmanden,Vejchefen samt chefen for Færdselspolitiet i Østjylland og JPAarhus.

Det er nu en måned siden busudvalget sendte brev til dig (se nedenfor), men uden at have modtaget svar fra dig. Vi har imidlertid med tilfredshed erfaret, bl.a. via JPAarhus, at rundkørslen er droppet.

Vedr. vore omtalte problemer ved buslommen, har vi intet hørt. Vi erfarer nu, at en af beboerne, der er nabo til buslommen, har taget direkte kontakt til Trafik og Veje og sendt busudvalget en kopi, som vi vedhæfter. Dette nødråb bekræfter desværre, at vi på dette punkt ikke bliver taget alvorligt.

Vi forventer nu at få et hurtigt svar på, hvad årsagen er til, at Trafik og Veje har påført beboerne disse problemer - problemer, som vi aldrig før har været udsat for med linie 56, og som vi under ingen omstændigheder vil leve med. Vi forventer, at Trafik og Veje hurtigt får udarbejdet en handlingsplan for at få problemerne afhjulpet. 

mvh
På Busudvalgets vegne,
Poul Bechager Pedersen
20 22 74 50



Kære Rigmor Korsgaard.

Tak for dit svar på vor henvendelse af 7. september 2011.

Til din orientering, sender vi også denne mail til Borgmesteren, Rådmanden,Vejchefen samt chefen for Færdselspolitiet i Østjylland og JPAarhus.

Sikkerhed:
Vi er meget glade for den positive dialog der har været mellem Vejchef Michael Kirkfeldt og vor beboer ved den påtænkte rundkørsel, Kim Laugesen.
Dialogen har medført, at Trafik og Veje har sat Rambøll til at lave en trafiksikkerhedsrevision af den gamle (nuværende) busrute samt den påtænkte
rundkørsel i krydset Præstekravevej-Ønsbækvej. 
Resultatet af denne revision har Kim Laugesen på bedste vis kommenteret (se vedhæftede bilag), og jeg kan sige, at vi i Busudvalget fuldt og helt kan tilslutte os denne konklusion.

Vi er derfor meget overraskede over at læse din konklusion på rapporten, da du nu har et uvildigt løsningsforslag til det problem, som du allerede
omtalte i dit notat til Teknisk Udvalg af 20-04-11 før Byrådet bevilgede de 25 mio kr til omlægning af den kollektive trafik.

Vi forventer selvfølgelig, at disse trafiksikkerhedsmæssige forbedringer gennemføres, hvorved den omtalte rundkørsel overflødiggøres og den
tilhørende investering kan frigøres til den foreslåede opgradering af Sanatorievej.

Andre årsager end sikkerhed:
Hvis du, af årsager vi ikke kender (og det kan ikke have noget med trafiksikkerhed at gøre), insisterer på at bygge en rundkørsel, skal Michael
Kirkfeldt ud at finde penge til opgraderingen af Sanatorievej et andet sted.


Til din orientering, har Busudvalget orienteret de to berørte parcelhusejere om, at de har mulighed for at indgive klage til Vejdirektoratet, hvis der
gennemtvinges en ekspropriation.


Buslommen:
Beboerne ved buslommen er stadig generet af støj, larm og nu også forurening.
Beboeren på Præstekravevej over for buslommen siger, at bussen er her dobbelt om morgenen og om aftenen - typisk fra kl. 19:30 om aftenen, hvor
chaufførerne ofte står og sludrer sammen, mens busserne holder i tomgang.
Bussen kommer dobbelt ca. 3-4 gange på en aften i hverdagene. I weekenden har beboeren observeret samme rutine om lørdagen: stop og start hele tiden
ude foran huset.

Vi har som bekendt timedrift om aftenen og vil derfor gerne have din kommentar til denne observation. Hvis du mener, at det er noget vi skal
vænne os til, må jeg desværre sige, at vi så vil arbejde på at få "den varme ende" til Langenæs eller Skødstrup/Løgten. Vi er på intet tidspunkt blevet
informeret om, at vi skulle have en rutebilstation midt i byen. Det er tværtimod kommet som noget af en overraskelse for alle borgere i Studstrup,
at færre afgange i timen kan give flere busser i timen - og så er det tilmed busser, som man ikke kan få lov at køre med, men som blot skal køre tomme
afsted!

Til din orientering, agter naboerne til buslommen at indsende en klage til Natur og Miljø over bl.a. støj og forurening fra busserne.

Møder:
I efteråret 2010 blev du tilbudt en dialog med Studstrup Borgerforening, men valgte ikke at tage imod tilbuddet. Vi er af den opfattelse, at alle kunne
have sparet meget tid, både Forvaltningen og Studstrup Borgerforening, hvis vi havde haft dialogen.

Vi ved imidlertid fra referatet af Fællesrådsseminaret den 15-03-11 , at du gerne stiller op til møde, så udfaldet af denne sag må afgøre, om der bliver
behov for det.
Til din orientering, vil Studstrup Borgerforening indgive en klage til ombudsmanden over forvaltningens håndtering af denne sag.

mvh
På Busudvalgets vegne,
Poul Bechager Pedersen
20 22 74 50

